4. ΒΑΣΙΛΙΚΟΝ ΔΙΑΤΑΓΜΑ της 14 Δεκ. 1937/24 Ιαν. 1938 Περί καθορισμού των τύπων παντός είδους ιδιωτικών κλινικών, ιατρείων και εργαστηρίων και περί παροχής αδείας ιδρύσεως και λειτουργίας αυτών. Έχοντες υπ’ όψει το Ν.Δ/μα της 15/10/25 «περί ιδρυμάτων υγιεινής και ιατρικής εν γένει» ως και τον Α. Νόμον της 19 Νοεμ. 1935 περί τροποποιήσεως του από 15/10/25 Ν.Δ/τος «περί ιδρυμάτων Υγιεινής κλπ.» ως και τον Νόμ. 4337, μετά γνωμοδότησιν του Συμβουλίου Επικρατείας και του Ανωτάτου Υγειονομικού Συμβουλίου και τη προτάσει του επί της Κρατικής Υγιεινής και Αντιλήψεως Υπουργού, αποφασίζομεν και διατάσσομεν: Σελ. 220 Άρθρ.1-41.(Κατηργήθησαν δια του άρθρ. 65 του κατωτ. Β.Δ. 349/1962). XIV.Νοσηλευτικά Ιατρεία Άρθρ.42.-1.Ως νοσηλευτικά ιατρεία, νοούνται μικραί ιδιωτικαί κλινικαί δεχόμεναι ασθενείς πάσης ειδικότητος προς διευκόλυνσιν ιδίως κατοίκων, της υπαίθρου χώρας. 2.Ως βάσις αριθμού κατοίκων, της πόλεως ή συνοικισμού εν ω ιδρύονται λαμβάνεται η στατιστική της τελευταίας γενικής απογραφής του πληθυσμού της χώρας ή τυχόν στατιστική ενεργουμένης υπό του Υπουργείου των Εσωτερικών τοπικής απογραφής. 3.Άδεια διευθύνσεως νοσηλευτικού ιατρείου δίδεται εις ιατρόν ασκούντα νομίμως την ιατρικήν. 4.Νοσηλευτικά ιατρεία εκτελούντα και μαιεύσεις υποχρεούνται να έχωσιν ίδιον θάλαμον κεχωρισμένον προς εκτέλεσιν τοκετών και έτερον συνεχόμενον θάλαμον νοσηλείας επιτόκων και λεχωΐδων, απαγορευομένης της νοσηλείας οιωνδήποτε παθολογικών ή χειρουργικών ασθενών ομού εν τω αυτώ θαλάμω μετά επιτόκων και λεχωΐδων. 5.Ομοίως υποχρεούνται τα νοσηλευτικά ιατρεία όπως έχωσιν ίδον μεμακρυσμένον ει δυνατόν θάλαμον ή τουλάχιστον μεμονωμένον προς απομόνωσιν παντός λοιμώδους νοσήματος. Ο θάλαμος ούτος μένει κλειστός εις περίπτωσιν απουσίας ασθενών πασχόντων εκ λοιμωδών νόσων. Άρθρ.43.-1.Το νοσηλευτικόν ιατρείον οφείλει να ευρίσκεται εις περιμανδρωμένον γήπεδον επί θέσεως σχετικώς υπηνέμου και υγιεινής ν’ ασφαλίζη δε υγιεινήν ύδρευσιν και αποχέτευσιν. 2.Ομοίως θα διαθέτη ίδιον μαγειρείον, ίδιον διαμέρισμα λουτρού και αποτεφρωτικόν κλίβανον δια τα ιατρικά απορρίμματα ως και μίαν τουλάχιστον βρεσλαυΐαν συσκευήν δι’ απολυμάνσεις. Επίσης και ανάλογα δοχεία μεταλλικά απορριμμάτων μετά καλύμματος. 34.Β.λ.3-4 Ιδιωτικές Κλινικές και Εργαστήρια Άρθρ.44.-Απαγορεύεται εις τα νοσηλευτικά ιατρεία η σύστασις ιδίου ασήπτου χειρουργείου πλην εάν διαθέτη τη αδεία του Υπουργείου Υγιεινής και μετά γνώμην του Α.Υ.Συμβουλίου, ίδιον χειρουργόν εις ον και ανατίθεται η ευθύνη των εγχειρίσεων και της νοσηλείας χειρουργικών ασθενών κατά τας οικείας διατάξεις του παρόντος. Άρθρ.45.-Τα νοσηλευτικά ιατρεία υπάγονται εις τας υποχρεώσεις των άρθρ. 2, 3, 4, 5, 6, 14 και 15 του παρόντος. Άρθρ.46-54.(Κατηργήθησαν δια του άρθρ. 65 του κατωτ. Β.Δ. 349/1962). 